На основу члана 5. ст. 1. и члана 9. Закона о стратешкој процени утицаја на животну средину („Службени гласник РС”, бр. 94/2024), члана 68.Статута општине Нова Варош („Службени лист општине Нова Варош“, бр.4/2019, 4/2020 и 17/2024), Општинско веће општине Нова Варош на седници одржаној 10.04.2025.године доноси:

**ОДЛУКУ**

**О ИЗРАДИ СТРАТЕШКЕ ПРОЦЕНЕ УТИЦАЈА НА ЖИВОТНУ СРЕДИНУ**

**Члан 1.**

Приступа се изради Стратешке процне утицаја на животну средину која ће бити саставни део документације која се израђује у поступку измене (ажурирања) Регионалног плана управљања отпадом за општине Нова Варош, Пријепоље, Прибој и Сјеницу 2021 – 2030 године.

**Члан 2.**

Одлука ће, након добијања сагласности надлежног орагана за послове заштите животне средине, бити основ за израду Стратешке процене утицаја на животну средину, која се прилаже уз измењен Регионални плана управљања отпадом за општине Нова Варош, Пријепоље, Прибој и Сјеницу 2025 – 2034 године, и садржаће идентификацију, опис, вредновање и процену могућих непосредних, посредних, секундарних, кумулативних, краткорочних, средњорочних и дугорочних, трајних и привремених, позитивних и негативних значајних утицаја на животну средину, придржавајући се начела стратешке процене.

**Члан 3.**

Регион за управљање отпадом чине четири општине: Нова Варош, Пријепоље, Прибој и Сјеница и обухвата површину од 3.019 км2 и по попису становништва од 2022.год. има укупно 93.318 становника.

**Члан 4.**

Ова Одлука се доставља Министарству заштите животне средине на сагласност.

**Члан 5.**

Ова Одлука ступа на снагу осмог дана од дана објављивања у „Службеном листу општине Нова Варош“.

**ОПШТИНСКО ВЕЋЕ ОПШТИНЕ НОВА ВАРОШ**

**БРОЈ:001719706 2025 06356 003 000 060 107/2 од 10.04.2025.године**

**ПРЕДСЕДНИК**

**Општинског већа**

**Бранко Бјелић**